Държавен вестник, бр. 44, 2011 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  44
мисията извън територията на страната и 
задължително при контингент над 100 воен­
нослужещи.
(2) При формиране на контингент на ба­
тальонно ниво с висок риск на изпълнение 
на задачите в състава му се включват двама 
специалисти от специализираните звена и 
органи по психологично осигуряване.
(3) За длъжността „психолог“ в състава на 
контингентите се допускат кандидати, рабо­
тещи в ЦПЗП и специализираните органи 
по психологично осигуряване, с практически 
опит не по-малък от 3 години. Длъжностната 
характеристика на психолога на контингента за 
времето на мисията се съгласува с психолога 
от щаба на вида въоръжени сили.
(4) Утвърденият за участие в операцията/
мисията кандидат за длъжността „психолог“ 
преминава индивидуална подготовка с про­
дължителност 3 – 5 работни дни в ЦПЗП по 
утвърдена програма.
Чл. 55. (1) Психолозите в състава на кон­
тингентите разработват план и осъществяват 
следните дейности по време на операцията/
мисията:
1. по заявка на старшия командир изслед­
ват психологичния климат и сплотеността 
в подразделенията, включени в състава на 
съответния контингент;
2. провеждат групова психологична работа 
по подобряване взаимодействието и работата 
в екип;
3. провеждат групова дискусионна работа 
по поддържане бойния дух и морал на воен­
нослужещите;
4. провеждат индивидуално и групово 
консултиране;
5. провеждат антикризисни интервенции 
след критичен инцидент и изготвят протокол 
за проведената работа;
6. подготвят месечни доклад-анализи по 
образец съгласно приложение № 14, свързани 
с психичното състояние и устойчивост на 
личния състав;
7. подпомагат командния състав по опти­
мизиране на лидерските практики, свързани 
с конкретни ситуации и/или конфликти.
(2) Дейностите по ал. 1 се извършват и от 
екипи, състоящи се от специалисти от ЦПЗП 
и психолози от щабовете на видовете въоръ­
жени сили. Екипите се изпращат на третия 
месец за всеки отделен контингент, както и 
в случаи на критични инциденти и по кон­
кретна заявка на командващия Съвместното 
оперативно командване (СОК).
(3) Психолозите в състава на континген­
тите получават при необходимост указания 
от ЦПЗП чрез СОК.
(4) Командният състав, медицинските орга­
ни и психолозите в състава на контингентите 
извършват съвместни действия по превенция, 
контрол и лечение на професионалния и бой­
ния стрес и повишаване на сплотеността и 
бойния дух на военнослужещите.
Чл. 56. СОК изпраща извадка от месечните 
доклади, свързани с психичното състояние 
и устойчивост на личния състав на контин­
гентите, до ЦПЗП чрез началника на ВМА.
Чл. 57. Провеждането на групова работа 
на командния състав след изпълнение на 
бойна задача се извършва съгласно т. 7.5 от 
приложение № 13.
Чл. 58. Психологичното осигуряване при 
завръщане на контингентите от операции/
мисии извън територията на страната включва:
1. тестово изследване за наличие на прояви 
на професионален и боен стрес;
2. провеждане на групова психологична 
работа за подпомагане процесите на емоци­
онално стабилизиране и реадаптация;
3. провеждане на антикризисни интервен­
ции при наличието на индикации;
4. индивидуално психологично консулти­
ране (при индикации и/или заявка) и про­
следяване на реадаптацията след завръщане;
5. възстановителни програми за подпома­
гане процесите на реадаптация;
6. психологично консултиране на семей­
ства на участници в операции и мисии извън 
територията на страната след завръщането.
Г л а в а  ш е с т а
ОРГАНИЗАЦИОННИ ДЕЙНОСТИ НА КО­
МАНДИРИТЕ/НАЧАЛНИЦИТЕ ПО ПРЕ­
ВЕНЦИЯ НА РИСКОВО ПОВЕДЕНИЕ И 
ОЦЕНКА НА ПСИХОЛОГИЧНИЯ КЛИМАТ
Чл. 59. Щабовете на видовете въоръжени 
сили, военните формирования/структури и 
Националната гвардейска част сформират с 
ежегодна заповед на командира/началника/
ръководителя на военното формирование/
структура постояннодействащи комисии за 
превенция на рисково поведение на военно­
служещите със състав и задачи по образец 
съгласно приложение № 15.
Чл. 60. Щабовете на видовете въоръжени 
сили и командирите/началниците на воен­
ните формирования/структури възлагат и 
контролират извършването на периодична 
оценка на психосоциалния климат съгласно 
приложение № 16.
Чл. 61. Непосредствените командири при­
лагат правила за практическа психологична 
работа в ежедневната си дейност съгласно 
приложение № 17.
Чл. 62. Дейностите по психологично оси­
гуряване се включват в годишните планове 
на военните формирования/структури и се 
осигуряват с необходимите информационни, 
технически, финансови и човешки ресурси.